

**AKČNÝ PLÁN**

*Všetky opatrenia uvedené v tomto akčnom pláne vrátane legislatívnych návrhov a cielených zmien nariadenia REACH sa budú musieť vykonávať v súlade so zásadami lepšej právnej regulácie a podľa potreby podliehať hodnoteniam a posúdeniam vplyvu.*

|  |  |  |
| --- | --- | --- |
| **Kľúčové opatrenia, ktoré má prijať Komisia** | **Právne predpisy EÚ** | **Orientačný harmonogram** |
| Zorganizovať okrúhly stôl na vysokej úrovni s cieľom podporiť efektívnosť a účinnosť právnych predpisov o chemikáliách, podporiť rozvoj a zavádzanie inovačných bezpečných a udržateľných chemikálií a monitorovať vplyv opatrení stratégie. |  | 2021 |
| **Inovácie v oblasti bezpečných a udržateľných chemikálií v EÚ** | | |
| Vypracovať kritériá EÚ pre navrhovanie bezpečných a udržateľných chemikálií. |  | 2022 |
| Zriadiť celoeurópsku podpornú sieť pre bezpečnosť a udržateľnosť už v štádiu návrhu. |  | 2023 |
| Finančná podpora na vývoj, komercializáciu, zavádzanie a využívanie látok, materiálov a výrobkov navrhnutých ako bezpečné a udržateľné. |  | Od roku 2021 |
| Mapovanie prípadov nesúladu a nedostatkov v kompetenciách v súvislosti so zručnosťami v oblasti bezpečnosti a udržateľnosti už v štádiu návrhu. |  | 2021 |
| Stanoviť kľúčové ukazovatele výkonnosti na meranie prechodu priemyslu na výrobu bezpečných a udržateľných chemikálií. |  | 2021 |
| Zaviesť právne požiadavky na prítomnosť látok vzbudzujúcich obavy (vrátane PFAS) vo výrobkoch prostredníctvom iniciatívy týkajúcej sa udržateľných výrobkov. | (Nadchádzajúca) iniciatíva zameraná na udržateľné výrobky | 2021 – 2022 |
| Iniciatívy a financovanie na podporu vývoja zelených a inteligentných technológií, progresívnych materiálov a inovačných obchodných modelov pre nízkouhlíkovú priemyselnú výrobu a využívanie chemikálií s nízkym vplyvom na životné prostredie. |  | Od roku 2021 |
| Prístup k rizikovému financovaniu, najmä pre MSP a startupy |  | Od roku 2021 |
| Realizovať zmeny právnych predpisov EÚ o priemyselných emisiách s cieľom podporiť používanie bezpečnejších chemických látok v priemysle EÚ. | Smernica o priemyselných emisiách | 2021 |
| Identifikovať kľúčové hodnotové reťazce a závislosti, v ktorých sú chemické látky dôležitými stavebnými prvkami, a spolupracovať so zainteresovanými stranami s cieľom zvýšiť strategickú prognózu EÚ v oblasti chemikálií. |  | Od roku 2021 |
| Podporovať medziregionálnu spoluprácu v rámci udržateľných hodnotových reťazcov v oblasti chemikálií, a to prostredníctvom inteligentnej špecializácie, s cieľom urýchliť rozvoj spoločných investičných projektov. |  | Od roku 2021 |
| Podpora zvyšovania a rekvalifikácie pracovnej sily v záujme digitálnej a zelenej transformácie. |  | Od roku 2020 |
| **Silnejší právny rámec EÚ na riešenie naliehavých problémov v oblasti životného prostredia a zdravia** | | |
| Plán priorizovať karcinogénne a mutagénne látky a látky poškodzujúcimi reprodukciu (CMR), endokrinné disruptory, perzistentné, bioakumulatívne a toxické látky [PBT a veľmi perzistentné a veľmi bioakumulatívne látky (vPvB)], imunotoxické látky, neurotoxické látky, látky toxické pre špecifické orgány a respiračné senzibilizátory pre (skupinové) obmedzenia podľa nariadenia REACH. | Nariadenie REACH (komitológia) | 2021 |
| Návrhy na rozšírenie všeobecného prístupu k riadeniu rizík s cieľom zabezpečiť, aby v spotrebných výrobkoch neboli obsiahnuté chemikálie, ktoré spôsobujú rakovinu, génové mutácie, ovplyvňujú reprodukčný alebo endokrinný systém alebo sú perzistentné, bioakumulatívne a toxické; posúdiť spôsoby a harmonogram s cieľom uplatňovať rovnaký prístup aj pri ďalších chemikáliách vrátane tých, ktoré majú vplyv na imunitné, neurologické alebo respiračné systémy, ako aj pri chemikáliách toxických pre špecifický orgán. | Pozri článok 68 ods. 2 nariadenia REACH  Nariadenie o materiáloch prichádzajúcich do styku s potravinami  Nariadenie o kozmetických výrobkoch  Smernica o bezpečnosti hračiek  Legislatívny postup pre iné spotrebné výrobky (napr. detergenty), ktorý sa má určiť na základe posúdenia vplyvu. | 2022  2022  2022  2022 |
| Návrh na zmenu článku 68 ods. 2 nariadenia REACH s cieľom zahrnúť profesionálnych užívateľov. | Nariadenie REACH | 2022 |
| Zaviesť povinné právne požiadavky do smernice o všeobecnej bezpečnosti výrobkov a obmedzenia do nariadenia REACH s cieľom zvýšiť bezpečnosť detí pred nebezpečnými chemikáliami obsiahnutými vo výrobkoch určených na starostlivosť o dieťa a v iných výrobkoch pre deti (iných ako hračky). | Nariadenie REACH (komitológia)  Smernica o všeobecnej bezpečnosti výrobkov | 2022  2021 |
| V procese pripravovaného strategického rámca pre bezpečnosť a ochranu zdravia pri práci vymedziť ďalšie priority na riešenie problému vystavenia pracovníkov nebezpečným látkam, a to aj identifikáciou najškodlivejších látok, v prípade ktorých navrhne Komisia stanoviť limitné hodnoty ohrozenia pri práci v nadväznosti na stanovený konzultačný proces v oblasti bezpečnosti a ochrany zdravia pri práci. | Strategický rámec v oblasti ochrany zdravia a bezpečnosti pri práci. | 2021 |
| V konzultácii so sociálnymi partnermi zvýšiť ochranu pracovníkov, a to predovšetkým navrhnutím zníženia existujúcich limitných hodnôt ohrozenia pri práci v prípade olova a azbestu, ako aj stanovením záväznej limitnej hodnoty pre diizokyanáty. | Smernica o chemických faktoroch, smernica o azbeste pri práci. | 2022 |
| Vymedziť kritériá pre nevyhnutné použitia s prihliadnutím na ich vymedzenie v Montrealskom protokole. |  | 2021 – 2022 |
| Návrh na zmenu nariadenia o klasifikácii, označovaní a balení látok a zmesí s cieľom zaviesť nové triedy nebezpečnosti pre endokrinné disruptory, PBT/vPvB a perzistentné a mobilné látky a uplatňovať ich vo všetkých právnych predpisoch. | Nariadenie o klasifikácii, označovaní a balení látok a zmesí | 2021 |
| Aktualizovať požiadavky na informácie s cieľom umožniť identifikáciu endokrinných disruptorov v príslušných právnych predpisoch, najmä v nariadení REACH, právnych predpisoch o kozmetických výrobkoch, materiáloch prichádzajúcich do styku s potravinami, prípravkoch na ochranu rastlín a biocídnych výrobkoch. | Nariadenie REACH (komitológia)  Nariadenie o biocídnych výrobkoch (prílohy)  Nariadenie o prípravkoch na ochranu rastlín (oznámenia Komisie)  Nariadenie o materiáloch prichádzajúcich do styku s potravinami  Nariadenie o kozmetických výrobkoch | 2022  2021  2021  2022  2022 |
| Posúdiť optimálnosť faktorov posudzovania zmesí a zaviesť ich do prílohy I k nariadeniu REACH. | Nariadenie REACH (komitológia) | 2022 |
| Zaviesť alebo posilniť ustanovenia s cieľom zohľadniť kombinované účinky chemikálií vo vode, v materiáloch prichádzajúcich do styku s potravinami, prídavných látkach v potravinách, hračkách, detergentoch, kozmetike. | Smernica o environmentálnych normách kvality/smernica o podzemných vodách (prílohy)  Nariadenie o materiáloch prichádzajúcich do styku s potravinami  Nariadenie Komisie o prídavné látky v potravinách  (Komitológia)  Nariadenie o detergentoch  Smernica o bezpečnosti hračiek  Nariadenie o kozmetických výrobkoch | 2022  2022  2022  2022  2022  2022 |
| Návrh na zmenu článku 57 nariadenia REACH s cieľom doplniť endokrinné disruptory, perzistentné, mobilné a toxické látky (PMT) a veľmi perzistentné a veľmi mobilné látky (vPvM) do zoznamu látok vzbudzujúcich veľmi veľké obavy | Nariadenie REACH | 2022 |
| Návrh obmedziť PFAS v nariadení REACH pre všetky nevyhnutné použitia, vrátane použití v spotrebiteľských výrobkoch. | Nariadenie REACH (komitológia) | 2022 – 2024 |
| Preskúmať prílohy smernice o environmentálnych normách kvality a smernice o podzemných vodách s cieľom doplniť PFAS tam, kde je to možné, ako skupinu. | Smernica o environmentálnych normách kvality/smernica o podzemných vodách (prílohy) | 2022 |
| Riešiť prítomnosť PFAS v potravinách zavedením limitov do právnych predpisov týkajúcich sa kontaminantov v potravinách. | Nariadenie Komisie o kontaminantoch v potravinách  (Komitológia) | 2022 |
| Návrh na revíziu právnych predpisov o priemyselných emisiách a Európskom registri uvoľňovania a prenosov znečisťujúcich látok s cieľom zaoberať sa emisiami PFAS z priemyselných zariadení a podávať o nich správy | Smernica o priemyselných emisiách | 2021 |
| Návrh na riešenie emisií PFAS, ktoré sa uvoľňujú vo fáze odpadu, a to aj prostredníctvom revízie právnych predpisov o splaškových kaloch | Smernica o splaškových kaloch | 2023 |
| Návrhy v rámci Štokholmského dohovoru a Bazilejského dohovoru na riešenie celosvetových obáv z PFAS. |  | 2023 – 2024 |
| Celoúnijný prístup a finančná podpora inovatívnych riešení na sanáciu prostredia kontaminovaného PFAS |  | Od roku 2020 |
| Zjednodušenie a konsolidácia právneho rámca | | |
| Zavedenie postupu „jedna látka, jedno hodnotenie“ na koordináciu posudzovania nebezpečnosti/rizika chemikálií v právnych predpisoch týkajúcich sa chemikálií prostredníctvom jednotného koordinačného nástroja, ktorý majú k dispozícii verejné orgány, expertnej skupiny a koordinačného mechanizmu Komisie. |  | Od roku 2021 |
| Horizontálny návrh na prerozdelenie technickej a vedeckej práce EÚ v oblasti chemikálií agentúram EÚ |  | 2022 |
| Návrh základného nariadenia týkajúceho sa Európskej chemickej agentúry |  | 2023 |
| Návrh na zmenu nariadenia o klasifikácii, označovaní a balení látok a zmesí s cieľom udeliť Komisii mandát na začatie harmonizovanej klasifikácie | Nariadenie o klasifikácii, označovaní a balení látok a zmesí | 2021 |
| Preskúmanie vymedzenia pojmu nanomateriál |  | 2021 |
| Návrh na revíziu postupov autorizácie a obmedzovania vyplývajúcich z nariadenia REACH | Nariadenie REACH | 2022 |
| Vytvorenie únijného archívu limitných hodnôt na ochranu ľudského zdravia a životného prostredia. |  | 2022 |
| Zriadenie otvorenej platformy pre údaje o bezpečnosti chemikálií a nástroje na prístup k príslušným akademickým údajom. |  | 2023 |
| Horizontálny návrh na odstránenie legislatívnych prekážok opätovného využívania údajov v záujme zefektívnenia toku údajov naprieč právnymi predpismi a rozšírenia otvorených údajov a zásad transparentnosti zo sektora bezpečnosti potravín EÚ na ďalšie právne predpisy v oblasti chemikálií. |  | 2023 |
| Návrhy s cieľom umožniť orgánom EÚ a vnútroštátnym orgánom zadávať testovanie a monitorovanie látok v medziach regulačného rámca. |  | 2023 |
| Vypracovanie rámca ukazovateľov týkajúcich sa chemikálií |  | 2024 |
| Návrh na zmenu nariadenia REACH s cieľom zaviesť európsky audítorský útvar. | Nariadenie REACH | 2022 |
| Zmeniť nariadenie REACH s cieľom zabezpečiť kontroly súladu všetkých registrácií látok podľa nariadenia REACH a umožniť odňatie registračných čísel | Nariadenie REACH | 2022 |
| Návrh rozšíriť rozsah pôsobnosti opatrení úradu OLAF na vyšetrovania týkajúce sa obehu nezákonných chemických výrobkov v EÚ. |  | 2022 |
| Návrhy vykonávacích aktov podľa nariadenia o dohľade nad trhom s cieľom stanoviť v súvislosti s určitými výrobkami jednotné podmienky a frekvenciu kontrol. | Nariadenie o dohľade nad trhom | 2022 – 2023 |
| **Poskytovanie komplexnej a transparentnej vedomostnej základne týkajúcej sa chemikálií** | | |
| Návrhy na revíziu požiadaviek na registráciu v nariadení REACH, aby sa zabezpečila: identifikácia látok s kritickými nebezpečnými vlastnosťami vrátane účinkov na nervové a imunitné systémy, presun smerom k zoskupovaniu, registrácia podskupiny polymérov, informácie o celkovej environmentálnej stope chemikálií, povinnosť podávať správy o chemickej bezpečnosti látok v objeme od 1 do 10 ton. | Nariadenie REACH | 2022 |
| Vypracovať strategický výskumný a inovačný program pre chemikálie. |  | 2022 |
| Financovať celoúnijné (bio)monitorovanie ľudí a životného prostredia. |  | Od roku 2020 |
| Zriadiť systém EÚ slúžiaci na včasné varovanie a intervenciu v oblasti chemikálií. |  | 2023 |
| **Poskytnúť model, ktorý bude pre celý svet inšpiráciou v oblasti nakladania s chemikáliami** | | |
| Iniciatívy v spolupráci s medzinárodnými organizáciami a priemyselnou obcou na podporu využívania GHS OSN na medzinárodnej úrovni. |  | Od roku 2020 |
| Návrh na úrovni GHS OSN na zavedenie, prispôsobenie alebo objasnenie kritérií/tried nebezpečnosti v súlade s nariadením o klasifikácii, označovaní a balení látok a zmesí. |  | 2022 – 2024 |
| Podpora, najmä prostredníctvom financovania, v záujme budovania kapacít tretích krajín na posudzovanie a nakladanie s chemikáliami. |  | 2020 – 2022 |
| Zaistiť, aby sa nebezpečné chemikálie zakázané v Európskej únii nevyrábali na vývoz, a to v prípade potreby aj zmenou príslušných právnych predpisov. |  | 2023 |
| Presadzovať náležitú starostlivosť pri udržateľnej výrobe a používaní chemikálií v kontexte budúcej iniciatívy týkajúcej sa udržateľnej správy a riadenia spoločností. |  | 2020 – 2024 |